Държавен вестник, бр. 69, 2016 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  69
(8) Представител на дружество за елек-
тронни пари не може да извършва дейностите 
по ал. 2 чрез трети лица.
(9) При промяна в данните по ал. 3 и 5 
дружеството за електронни пари предоставя 
съответната информация и документи в БНБ 
в 7-дневен срок от настъпване на промяната.“
§ 15. Създава се чл. 39а:
„Централно звено за контакт
Чл. 39а. (1) Дружество за електронни 
пари, лицензирано в друга държава членка, 
което извършва на територията на Република 
България дейностите по чл. 39, ал. 2 чрез 
представители, следва да установи централно 
звено за контакт в Република България, в 
случай че:
1. броят на представителите, чрез които 
дружеството за електронни пари извършва 
дейност на територията на Република Бъл-
гария, надвишава пет; или
2. стойността на извършените платежни 
операции и/или разпространените електрон-
ни пари на територията на Република Бълга-
рия чрез представител надвишава 2 млн. лв. 
или тяхната равностойност в друга валута.
(2) Дружеството за електронни пари 
възлага на централното звено за контакт 
комуникацията със и докладването на ин-
формация на БНБ относно дейността на 
представителите на дружеството за елек-
тронни пари на територията на Република 
България, включително и предоставяне на 
статистически данни относно предоставените 
платежни услуги и разпространените елек-
тронни пари на територията на Република 
България.
(3) Дружеството за електронни пари 
предоставя на БНБ следната информация и 
документи във връзка с установяването на 
централно звено за контакт:
1. наименование, седалище и адрес на 
управление на лицето; 
2. единен идентификационен код; 
3. списък на лицата, управляващи и пред-
ставляващи централното звено за контакт;
4. данни за контакт с централното звено 
за контакт.
(4) При промяна в данните по ал. 3 дру-
жеството за електронни пари предоставя 
съответната информация и документи в БНБ 
в 7-дневен срок от настъпване на промяната.“
§ 16. В чл. 49, т. 1 числото „4000“ се за-
меня с „8000“.
Преходни и заключителни разпоредби
§ 17. Лицата, подали заявление за изда-
ване на лиценз за извършване на дейност 
като платежна институция по реда на тази 
наредба, по което БНБ не се е произнесла 
към датата на влизането є в сила, в едноме-
сечен срок от тази дата представят данните 
и документите по § 5 за представителите и 
клоновете, които ще бъдат използвани от 
заявителя, ако той предвижда да има такива. 
§ 18. Лицата, подали заявление за издаване 
на лиценз за извършване на дейност като 
дружество за електронни пари по реда на тази 
наредба, по което БНБ не се е произнесла 
към датата на влизането є в сила, в едноме-
сечен срок от тази дата представят данните 
и документите по § 14 за представителите 
и клоновете, които ще бъдат използвани от 
заявителя, ако той предвижда да има такива. 
§ 19. Тази наредба се издава на основание 
чл. 9, ал. 5, чл. 10, ал. 2, чл. 10, ал. 4, т. 8, 
чл. 25, ал. 5, чл. 77, ал. 3, чл. 77б, ал. 7, чл. 94, 
ал. 2, чл. 112, ал. 3 от Закона за платежните 
услуги и платежните системи и е приета с 
Решение № 95 от 18 август 2016 г. на Управи-
телния съвет на Българската народна банка.
За управител: 
Димитър Костов
7147
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 3429-ПВР/НР 
от 26 август 2016 г.
относно утвърждаване образци на изборни 
книжа за произвеждане на избори за пре-
зидент и вицепрезидент на републиката и 
образци на общи изборни книжа при произ-
веждане едновременно на избори за прези-
дент и вицепрезидент на републиката и на 
национален референдум на 6 ноември 2016 г.
На основание чл. 6, ал. 1 от Изборния 
кодекс и § 2 от ПЗР на ЗПУГДВМС Цен-
тралната избирателна комисия
Р Е Ш И :
1. Утвърждава образци на изборните кни-
жа за произвеждане на избори за президент и 
вицепрезидент на републиката – 94 на брой, 
с номера от № 1-ПВР до № 94-ПВР съгласно 
приложението.
2. Утвърждава образци на общи изборни 
книжа при произвеждане едновременно на 
избори за президент и вицепрезидент на 
републиката и на национален референдум 
на 6 ноември 2016 г. – 28 на брой, с номера: 
№ 7-ПВР/НР, № 8-ПВР/НР, от № 10-ПВР/НР 
до № 34-ПВР/НР включително и № 93-ПВР/
НР, съгласно приложението, които се прила-
гат вместо съответните номера на изборни 
книги, утвърдени по т. 1 от това решение.
Решението се обнародва в „Държавен 
вестник“.
Председател: 
Ивилина Алексиева
Секретар: 
Севинч Солакова